Primo Carnera i ringen, 1932  Foto: Deutsches Bundesarchiv 
**Primo Carnera** (født 26. oktober 1906 i Sequals nær Udine i Italia, død 29. juni 1967) var verdensmester i tungvektsboksing 1933–34.

Carnera var en stor bokser, 2,05 m høy og veide over 125 kg, historiens største tungvektsmester frem til 19. desember 2005, da den 147 kg tunge og 2,13 m høye Nikolay Valuev vant WBA-tittelen.

Den 12. september 1928 gikk Carnera sin første kamp som profesjonell, mot Leon Sebilo, i Paris. Carnera vant på knockout i den andre runden. Han vant sine seks første kamper, men siden tapte han mot Franz Diener etter diskvalifisering i første runde i Leipzig. Siden hadde han en ny seiersrekke på syv kamper innen han møtte Young Stribling i tre kamper. Stribling ble diskvalifisert i den første kampen i runde fire og Carnera ble diskvalifisert i den andre kampen i sjuende runden. I den tredje kampen mot Stribling vant Carnera på knockout i sjette runden.

I 1930 flyttet Carnera til USA, og han var svært aktiv. Han vant 17 strake kamper på knockout. Hans seiersrekke ble brutt da han ble diskvalifisert i femte runde mot George Godfrey i en kamp i Philadelphia. Carnera tapte også mot Jim Maloney i Boston.

I 1931 bokset han åtte kamper med resultatet 7-1. Han beseiret blant andre Jim Maloney og King Levinsky, og hans eneste tap det året kom mot den fremtidige verdensmesteren i tungvekt; Jack Sharkey.

I 1932 bokset han hele 25 kamper med resultatet 23-2, 17 seire på knockout, men de fleste mot motstandere av ukjent kaliber. De to tapene var mot Larry Gains i London og mot
Stanley Poreda, i en kontroversiell kamp i Newark, New Jersey.

1933 var et av de viktigste i Carneras liv. Den 10. februar slo han Ernie Schaaf knockout i 13. runden i New York. Schaaf døde to dager senere.

Hans neste var tittelkampen om verdensmesterskapet i tungvektsboksing mot verdensmester Jack Sharkey. Kampen fant sted den 29. juni i Madison Square Garden's *bowl* på Long Island, New York. Carnera vant kampen på knockout i sjette runden og var dermed ny verdensmester. 

Carnera forsvarte tittelen mot Paulino Uzcudun fra Spania og mot Tommy Loughran. Begge kampene gikk i 15 runder og ble vunnet på poeng.

I 1934 tapte Primo Carnera sin verdensmestertittel på knockout til Max Baer. Han ble gulvet hele tolv ganger i en kamp som varte i elleve runder.

Carneras kampresultat som profesjonell bokser var 87 seire, herav 69 på knockout, 14 tap og en uten avgjørelse. Hans 69 knockoutseire gjør han til medlem av en eksklusiv klubb over boksere som har vunnet over 50 kamper på knockout.

Se også
-------

* Tungvekt
* Boksingens Hall of Fame
* Boksing
* Verdensmestere i tungvektsboksing
* «Årets Bokser» – Ring Magazine
* «Årets Kamp» – Ring Magazine

Referanser
----------

1. 1 2   Proleksis Encyclopedia, Proleksis enciklopedija ID 52638[Hentet fra Wikidata]
2. 1 2   Gran Enciclopèdia Catalana, Gran Enciclopèdia Catalana-ID 0015196[Hentet fra Wikidata]
3. 1 2   Autorités BnF, BNF-ID 141619167[Hentet fra Wikidata]
4. 1 2   filmportal.de, Filmportal-ID e1d0256e36a444f6bc3ddd10d0e10b4e, besøkt 9. oktober 2017[Hentet fra Wikidata]

Eksterne lenker
---------------

* (en) Primo Carnera – kategori av bilder, video eller lyd på Commons Rediger på Wikidata
* (en) Primo Carnera på Internet Movie Database Rediger på Wikidata

* (sv) Primo Carnera i Svensk Filmdatabas Rediger på Wikidata

* (en) Primo Carnera på AllMovie Rediger på Wikidata

* (en) Primo Carnera hos The Movie Database Rediger på Wikidata
* (en) Primo Carnera hos American National Biography Rediger på Wikidata
* (de) Primo Carnera – Munzinger Sportsarchiv Rediger på Wikidata

* (en) Primo Carnera – BoxRec Rediger på Wikidata

* (en) Primo Carnera – Cagematch Rediger på Wikidata

* (en) Primo Carnera – Online World of Wrestling Rediger på Wikidata

* (en) Primo Carnera – Online World of Wrestling Rediger på Wikidata


|  |  |  |
| --- | --- | --- |
| Forgjenger:**Jack Sharkey** | **Verdensmester i Tungvekt**(1933–1934) | Etterfølger:**Max Baer** |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** BNE **·** Munzinger (sport)
 |